28/02/2018 | Administración LocalMunicipal
A Laracha
Aprobación definitiva varias ordenanzas fiscais

Quedando definitivamente aprobadas as modificacións das Ordenanzas Fiscais números 2,3,4,15,17 e 20 do Concello por acordo plenario na sesión de 4 de xaneiro de 2018, e polo transcurso do prazo de presentación de reclamacións, publícase no Boletín Oficial da Provincia os textos íntegros das ordenanzas fiscais resultantes tras as modificacións aprobadas. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, e de conformidade co disposto nos artigos 15 a 19 do Real decreto lexislativo 2/2004 polo que se aproba o texto refundido da lei reguladora das facendas locais, o Concello da Laracha establece a taxa por expedición de licenzas urbanísticas.1. - Constitúe o feito impoñible da taxa a actividade municipal, técnica e administrativa, tendente a verificar se os actos de edificación e uso do solo a que se refire no artigo 194.2 da Lei 9/2002, de 30 de decembro, de ordenación urbanística e protección do medio rural de Galicia, e que deban de realizarse no termo municipal, axústanse ás normas urbanísticas, de edificación e policía previstas na citada Lei. O feito impoñible producirase tanto na comprobación do proxecto como en calquera das sús fases, isto é, básico e de execución, tal e como se definen no Anexo III do Real decreto 314/2006, de 17 de marzo, polo que se aproba o código técnico de edificación.2. - Non estarán suxeitas a esta taxa as obras de mero ornato, conservación e reparación que se realicen no interior das vivendas.1. - Son suxeitos pasivos contribuíntes as persoas físicas ou xurídicas e as entidades ás que se refire o artigo 35.4 da Lei xeral tributaria, que sexan propietarios ou posuidores, ou, no seu caso, arrendatarios dos inmobles nos que se realicen as construcións ou instalacións ou se executen as obras.2. - En todo caso, terán a condición de substitutos do contribuínte os construtores e contratistas das obras O réxime de responsabilidades axustarase ao previsto nos artigos 41 a 43 da Lei 58/2003 xeral tributaria. Constitúe a base impoñible da taxa o custo real e efectivo da obra civil tal e como este se define no artigo 102.1 do Real decreto lexislativo 2/2004. As cotas tributarias son as seguintes: 1. - Sinalización de liñas e rasantes: 44 € 2. - Por movemento de terras, por cada m3 de terra movida: 0,03 € 3.- Por expedición de licenzas de parcelación ou segregación urbanística: 0,05 € por m2 de finca parcelada un mínimo de 60 €. 4. - Para os seguintes supostos, o 0,3% do importe do correspondente proxecto: a) Por construción de toda clase de edificacións, levantamento de pisos, incluíndo como tales, sotos, entresollados, faiados, sexan ou non accesibles e ampliación dos existentes. b) Por demolición de edificacións. c) Por obras de distribución de pisos corridos ou reforma dos existentes sen afectar aos elementos estruturais. d) Por construción e reparación de armadura de cuberta e) Por apertura de portas e ventás. f) Por construción de pozos de auga potable. g) Por construción de cuartos de baño en edificios que non sexan de primeira construción. h) Por construción de hórreos, alpendres, casetas, cortes, edificios en xeral, destinados a usos agrícolas ou gandeiros e toda clase de obras menores similares. i) Por ramplas de acceso. j) Por beirarrúas. k) Por cada metro lineal de peche de terreo con aramados, postes de ferro, formigón ou madeira, reixa metálica, enreixado, zócolo, muro de pedra ou decorado. l) Por condución de augas potables a domicilio. Os abastecementos privados tributarán con amaño á seguinte escala: * Ata 250 metros de tubaxe colocada desde a captación ata a vivenda ou local que a utilice: 6,20 €. * Desde 251 a 500 metros de tubaxe: 10,30 € * Desde 501 a 1000 metros de tubaxe: 15,50 € * A partir de 1001 metros: 22,70 € * Por cruce de vías públicas, por cada metro lineal: 0,6€ 5.- Por expedición de licenza de conexión á rede de abastecemento de auga, 12,50 euros por vivenda ou local.6.- Por expedición de licenza de conexión á rede de saneamento de auga, 12,50 euros por vivenda ou local. Para garantir a reposición do pavimento nos cruces de vías públicas, o peticionario da licenza deberá de constituír ademais un depósito que se ingresará na conta de valores independentes e auxiliares, que será devolto unha vez que conclúan as obras e se certifique pola oficina técnica municipal que se atopan en perfectas condicións. O importe constituirase por un período de un ano. O importe do depósito será o seguinte: Vías públicas de formigón: 250 euros. Vías públicas de aglomerado asfáltico: 400 euros. Vías públicas de rego asfáltico: 350 euros. Vías públicas de macadam: 150 euros. Beirarrúas por metro cadrado: 50 euros. En caso de desestimación formulada polo solicitante con anterioridade á concesión da licenza, as cotas a liquidar serán o 20% das sinaladas no número anterior, sempre que a actividade municipal se iniciara efectivamente. Non se concederán exención ni bonificación ningunha na exacción da taxa.1. - Devengarase a taxa e nace a obriga de contribuír cando se inicie a actividade municipal que constitúe o seu feito impoñible. Para estes efectos, entenderase iniciada esta actividade na data de presentación da oportuna solicitude da licenza urbanística, se o suxeito pasivo a formulase expresamente.2. - Cando as obras se iniciaran ou executaran sen obter a oportuna licenza, a taxa devengarase cando se inicie efectivamente a actividade municipal conducente a determinar se a obra en cuestión é ou non autorizable, con independencia da iniciación do expediente administrativo que poida instruírse para a autorización desas obras ou a súa demolición se non foran autorizables.3. - A obriga de contribuír, unha vez nacida, non se verá afectada en modo ningún pola denegación da licenza solicitada ou pola concesión desta condicionada á modificación do proxecto presentado, nin pola renuncia ou desestimación do solicitante unha vez concedida a licenza. Se estable a non suxeición desta taxa aos autónomos e empresas que soliciten licenza de apertura ou verificación “a posteriori” de comunicación previa para levar a cabo a súa implantación no termo municipal, así como para a ampliación dun establecemento empresarial xa existente sempre que conleve a creación de novos postos de traballo, cando o seu código CNAE corresponda a unha actividade económica das incluídas no eido da industria 4.0 ou da Ris3. Os beneficiarios deberán aportar as altas na Seguridade Social e contratos de traballo dos novos empregados/as. Os beneficiarios deberán presentar as altas na Seguridade Social e contratos de traballo dos novos empregados/as nun prazo máximo de 15 días dende o otorgamento da licenza de primeira ocupación. Tendo que presentar no momento da solicitude da Licenza un compromiso firme do número de postos de traballo novos previstos.1. - As persoas interesadas na obtención dunha licenza de obras presentarán, previamente, no rexistro xeral a oportuna solicitude, acompañando certificado visado polo colexio oficial respectivo, con especificación detallada da natureza da obra e lugar de emprazamento, na que se faga constar o importe estimado da obra, medicións e o destino do edificio.2. - Cando se trate de licenza para aqueles actos nos que non sexa esixible a formulación de proxecto subscrito por técnico competente, á solicitude acompañarase dun presuposto das obras a realizar, como unha descrición detallada da superficie afectada, número de departamentos, materiais a empregar e, en xeral, das características da obra ou acto no que os datos permitan comprobar o custe daqueles.3. - Se despois de formulada a solicitude de licenza se modificase ou ampliase o proxecto deberá poñerse en coñecemento da administración municipal, acompañando o novo presuposto ou o reformado e, no seu caso, planos e memorias da modificación ou ampliación.1 - Cando se trate das obras e actos a que se refire o artigo 5º. a) Unha vez concedida a licenza urbanística practicarase liquidación provisional sobre a base declarada polo solicitante. b) A administración municipal poderá comprobar o custe real e efectivo unha vez terminadas as obras, e a superficie dos carteis declarada polo solicitante, e, á vista do resultado de tal comprobación, practicará a liquidación definitiva que proceda, con dedución do, no seu caso, ingresado en provisional.2. – Todas as liquidacións que se practiquen serán notificadas ao suxeito pasivo substituto do contribuínte para o seu ingreso directo nas arcas municipais utilizando os medios de pago e os prazos que sinala o regulamento xeral de recadación. En todo o relativo á cualificación de infraccións tributarias, así como das sancións que a estas correspondan en cada caso, rexerase segundo o disposto no Título IV da Lei xeral tributaria. No uso das facultades concedidas polos artigos 133.2 e 142 da Constitución, polos artigos 4 e 106 da Lei 7/1985, e de conformidade co disposto nos artigos 15 a 19 e 20.4. h) do Real decreto lexislativo 2/2004 polo que se aproba o texto refundido da Lei reguladora das facendas locais, o Concello da Laracha establece a taxa por expedición de licenzas de primeira utilización de edificios e cambio de uso.1.- Constitúe o feito impoñible desta taxa a actividade municipal, tanto técnica como administrativa, necesaria para o outorgamento da licenza de primeira utilización e verificar se os actos de uso do solo se axustan á licenza de obra concedida. Sen a obtención desta licenza, e sen prexuízo das normas legais que en cada caso sexan de aplicación, non se poderá proceder á conexión dos servizos de electricidade, auga, gas e evacuación de augas residuais.2.- Constitúe, tamén, o feito impoñible desta taxa a actividade municipal, tanto técnica como administrativa, necesaria para autorizar ó cambio de uso urbanístico.1.- Devengarase a taxa, correspondente ó feito impoñible definido no artigo 2.1, e nacerá a obriga de contribuír cando se inicie a actividade municipal que constitúe o feito impoñible. Para estes efectos, entenderase iniciada esta actividade na data de presentación da oportuna solicitude.2.- Devengarase a taxa, correspondente ó feito impoñible definido no artigo 2.2, e nacerá a obriga de contribuír cando se inicie a actividade municipal que constitúe o feito impoñible. Para estes efectos, entenderase iniciada esta actividade na data de presentación da oportuna solicitude. 3.- A obriga de contribuír, unha vez nacida, non se verá afectada pola denegación da licenza solicitada ou pola concesión desta condicionada á modificación das condicións do establecemento. Tampouco verase afectada a obriga de contribuír pola renuncia ou desistimento do solicitante unha vez transcorridos dez días dende a presentación da solicitude da oportuna licenza municipal. Son suxeitos pasivos, en concepto de contribuíntes, as persoas físicas e xurídicas e as entidades ás que se refire o artigo 35.4 da Lei 58/2003 xeral tributaria, solicitantes da corresponde licenza de vaos ou da autorización para aparcamento exclusivo, parada de vehículos, carga e descarga de mercadorías de calquera clase. De acordo co art.23.2. b) do RDL 2/2004, terán a consideración de substitutos do contribuínte os construtores e contratistas das obras, que poderán repercutir, no seu caso, as cotas sobres os respectivos beneficiarios.1.- Serán responsables solidarios da débeda tributaria as persoas ou entidades a que se refire o artigo 42 da Lei 58/2003 xeral tributaria.2.- Serán responsables subsidarios da débeda tributaria as persoas ou entidades a que se refire o artigo 43 da Lei 58/2003 xeral tributaria. A cota tributaria do feito impoñible definido no artigo 2 determinase por unha tarifa fixa. No caso de expedición de licencias de 1ª utilización determinarase en función da superficie construída da correspondente edificación. a) Taxa pola intervención municipal expedición de licencias de 1ª utilización, b) Taxa pola intervención municipal desenrolada para autorizar ó cambio de uso urbanístico: 60 € 1.- De conformidade co disposto no Real decreto lexislativo 2/2004, non se recoñece beneficio tributario ningún, salvo os que sexan consecuencia do establecido nos tratados ou acordos internacionais ou os previstos en normas con rango de lei.2.- O Estado, as comunidades autónomas e as entidades locais non estarán obrigados ao pago das taxas por utilización privativa ou aproveitamento especial do domino público polos aproveitamentos inherentes aos servizos públicos de comunicacións que exploten directamente e por todos os que inmediatamente interesen á seguridade cidadá ou á defensa nacional. Ó tempo de presentar a correspondente solicitude, os interesados procederán a efectuar a autoliquidación que corresponda. O pago da autoliquidación presentada polo interesado terá o carácter de provisional e será a conta da liquidación definitiva que, no seu caso, proceda. O pago da autoliquidación realizarase nas contas bancarias, que a tal efecto, se faciliten no Rexistro Municipal.1. Se estable a non suxeición desta taxa aos autónomos e empresas que soliciten licenza de apertura ou verificación “a posteriori” de comunicación previa para levar a cabo a súa implantación no termo municipal, así como para a ampliación dun establecemento empresarial xa existente sempre que conleve a creación de novos postos de traballo, cando o seu código CNAE corresponda a unha actividade económica das incluídas no eido da industria 4.0 ou da Ris3. Os beneficiarios deberán aportar as altas na Seguridade Social e contratos de traballo dos novos empregados/as. Os beneficiarios deberán presentar as altas na Seguridade Social e contratos de traballo dos novos empregados/as nun prazo máximo de 15 días dende o otorgamento da licenza de primeira ocupación. Tendo que presentar no momento da solicitude da Licenza un compromiso firme do número de postos de traballo novos previstos. En todo o relativo á cualificación de infraccións tributarias e sancións, ademais do previsto nesta ordenanza, rexerase segundo o disposto no Título IV da Lei xeral tributaria. A presente ordenanza fiscal, entrará en vigor o día seguinte ó da súa publicación no Boletín Oficial da Provincia, mantendo a súa vixencia en tanto non sexa modificada ou derrogada expresamente. No uso das facultades concedidas polos artigos 133.2 e 142 da Constitución, polos artigos 4 e 106 da Lei 7/1985, e de conformidade co disposto nos artigos 15 a 19 e 20.4. i) do Real decreto lexislativo 2/2004 polo que se aproba o texto refundido da Lei reguladora das facendas locais, o Concello da Laracha establece a taxa pola intervención municipal nas comunicacións previas, declaracións responsables e no outorgamento de licenzas de apertura de establecementos ou de actividades.1.- Constitúe o feito impoñible desta taxa a actividade municipal, tanto técnica como administrativa, desenroladas con motivo da apertura de establecementos para verificar que os mesmos reúnen as condicións requiridas polas ordenanzas municipais, pola lexislación urbanística e sectorial que resulte de aplicación, con carácter previo, no caso do outorgamento expreso de licenzas, ou posterior, nos casos de presentación de comunicacións previas e declaracións responsables.2.- Así mesmo, constitúe o feito impoñible desta taxa a actividade municipal, tanto técnica como administrativa, desenroladas con motivo da autorización para o exercicio dunha actividade económica, industrial, mercantil non desenroladas nun establecemento concreto pero para a cal requiran dunha instalación, tales como antenas de telefonía móbil ou parques eólicos. Neste senso, non se entenden incluídas no feito impoñible desta taxa, as actividades de venda ambulante ou as actividades temporais, tales como festas.3.- Aos efectos do feito impoñible definido no punto primeiro, entenderase por establecemento, que require a presentación dunha comunicación previa, dunha declaración responsable ou, no seu caso, da obtención da licenza municipal para a súa apertura: a) Os locais dedicados ó exercicio dalgunha actividade empresarial fabril, artesá, da construción, comercial, profesional, artística, gandeira, agrícola, de servizos. b) Aínda sen desenvolverse aquelas actividades, sirvan de auxilio ou complemento para estas, ou teñan relación con elas en forma que lles proporcionen beneficios ou aproveitamento, como, por exemplo, sedes sociais, axencias, delegacións ou sucursais de entidades xurídicas, escritorios, oficinas, despachos ou estudios. Terá a consideración de apertura de establecementos: a) A instalación por vez primeira do establecemento para dar comezo ás súas actividades. b) A variación ou ampliación da actividade desenvolvida no establecemento, aínda que continúe o mesmo titular. c) A ampliación do establecemento e calquera alteración que se leve a cabo neste.4.- Con carácter xeral, a apertura de establecementos estará sometida á presentación de comunicación previa ou declaración responsable. En todo caso, estarán suxeitos a previa licenza municipal: - A apertura de establecementos para o exercicio de actividades sometidas a incidencia ambiental, de acordo co decreto 133/2008 polo que se regula a avaliación de incidencia ambiental. - A apertura de establecementos para o exercicio de actividades sometidas a autorización ambiental integrada, de acordo coa lei 16/2002 de prevención e control integrados da contaminación. - As actividades definidas no punto 2º do presente artigo.1.- Devengarase a taxa e nacerá a obriga de contribuír cando se inicie a actividade municipal que constitúe o feito impoñible. Para estes efectos, entenderase iniciada esta actividade na data de presentación da comunicación previa ou declaración responsable correspondente ou na data de presentación da oportuna solicitude de licenza.2.- Cando a apertura tivese lugar sen presentar a comunicación previa ou declaración responsable ou sen obter a oportuna licenza municipal, a taxa devengarase cando se inicie efectivamente a actividade municipal conducente a requirir a presentación da comunicación previa ou declaración responsable ou, no caso de estar suxeita a previa licenza municipal, cando se inicie efectivamente a actividade municipal conducente a determinar se o establecemento reúne ou non as condicións esixibles, con independencia da iniciación do expediente administrativo que poida instruírse para autorizar a apertura do establecemento ou decretar o seu peche, se non fose autorizable esta apertura.3.- A obriga de contribuír, unha vez nacida, non se verá afectada pola denegación da licenza solicitada ou pola concesión desta condicionada á modificación das condicións do establecemento. Tampouco verase afectada a obriga de contribuír pola renuncia ou desistimento do solicitante unha vez transcorridos dez días dende a presentación da comunicación previa, declaración responsable ou da presentación da solicitude da oportuna licenza municipal. Son suxeitos pasivos, en concepto de contribuíntes, as persoas físicas e xurídicas e as entidades ás que se refire o artigo 35.4 da Lei 58/2003 xeral tributaria, titulares da actividade que se pretende desenvolver ou, no seu caso, se desenvolva en calquera establecemento.1.- Serán responsables solidarios da débeda tributaria as persoas ou entidades a que se refire o artigo 42 da Lei 58/2003 xeral tributaria.2.- Serán responsables subsidarios da débeda tributaria as persoas ou entidades a que se refire o artigo 43 da Lei 58/2003 xeral tributaria.1.- A cota tributaria do feito impoñible definido no artigo 2.1 determinarase por unha tarifa fixa, establecida en función de se a actividade administrativa que constitúe o feito impoñible, se realiza con carácter previo (caso de outorgamento expreso de licenza municipal) ou con carácter posterior (casos de presentación de comunicacións previas ou declaracións responsables) á apertura do establecemento e en función da superficie do local onde se desenrole a actividade. a) Taxa pola intervención municipal na apertura de establecementos sometidas a incidencia ambiental b) Taxa pola intervención municipal na apertura de establecementos sometidas a autorización ambiental integrada, de acordo coa lei 16/2002, é de 640 €. c) Taxa pola intervención municipal na apertura de establecementos sometidas a comunicación previa, declaración responsable ou licenza de apertura non incluídas nos apartados anteriores.2.- A cota tributaria do feito impoñible definido no artigo 2.2 determinarase por unha tarifa fixa, e é de 430 € por cada elemento instalado.1.- De conformidade co disposto no Real decreto lexislativo 2/2004, non se recoñece beneficio tributario ningún, salvo os que sexan consecuencia do establecido nos tratados ou acordos internacionais ou os previstos en normas con rango de lei.2.- O Estado, as comunidades autónomas e as entidades locais non estarán obrigados ao pago das taxas por utilización privativa ou aproveitamento especial do domino público polos aproveitamentos inherentes aos servizos públicos de comunicacións que exploten directamente e por todos os que inmediatamente interesen á seguridade cidadá ou á defensa nacional.1.- Ó tempo de presentar a correspondente comunicación previa, declaración responsable ou solicitude de obter a oportuna licenza municipal, os interesados procederán a efectuar a autoliquidación que corresponda. No obstante, no suposto de que se actuara de oficio, a taxa esixirase por liquidación practicada pola administración municipal. O pago da autoliquidación presentada polo interesado, ou da liquidación notificada pola administración municipal, terá o carácter de provisional e será a conta da liquidación definitiva que, no seu caso, proceda.2.- Para o exercicio de actividades que requiran licenza municipal de apertura de establecementos, as persoas interesadas presentarán previamente, no rexistro xeral, a oportuna solicitude, con especificación da actividade ou actividades a desenvolver no local, acompañada do contrato de alugamento ou título de adquisición do local, indicando neste último caso se o local non tivese asignado valor catastral, o prezo de adquisición ou o custo de construción deste, no seu caso. Se despois de formulada a solicitude de licenza de apertura variase ou ampliase a actividade a desenvolver no establecemento, ou alteraranse as condicións proxectadas por tal establecemento ou ben ampliarase o local inicialmente previsto, estas modificacións terán que poñerse en coñecemento da administración municipal co mesmo detalle e alcance que se esixen na declaración prevista no parágrafo anterior. Se estable a non suxeición desta taxa aos autónomos e empresas que soliciten licenza de apertura ou verificación “a posteriori” de comunicación previa para levar a cabo a súa implantación no termo municipal, así como para a ampliación dun establecemento empresarial xa existente sempre que conleve a creación de novos postos de traballo, cando o seu código CNAE corresponda a unha actividade económica das incluídas no eido da industria 4.0 ou da Ris3. Os beneficiarios deberán aportar as altas na Seguridade Social e contratos de traballo dos novos empregados/as. En todo o relativo á cualificación de infraccións tributarias e sancións, ademais do previsto nesta ordenanza, rexerase segundo o disposto no Título IV da Lei xeral tributaria. A presente ordenanza fiscal, entrará en vigor o día seguinte ó da súa publicación no Boletín Oficial da Provincia, mantendo a súa vixencia en tanto non sexa modificada ou derrogada expresamente. O Imposto sobre Bens Inmobles esíxese neste concello de conformidade co disposto nos artigos 60 a 77 do Real decreto lexislativo 2/2004, aplicándose sobre estas disposicións os elementos determinantes da cota tributaria que se regulan nos artigos da presente ordenanza fiscal. Aplicaranse os seguintes tipos segundo a clase de ben de que se trate: 1.- Bens inmobles urbanos: 0,4% 2.- Bens Inmobles rústicos: 0,3% 3.- Bens de características especiais, tipos de gravame diferenciados: - Concesións administrativas destinadas á explotación de autopistas: 1,3% - Destinados a produción de enerxía-parques eólicos: 1,3% A tenor do disposto no artigo 74 do do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, concederase unha bonificación na cota íntegra a favor dos suxeitos pasivos que ostenten a condición de titulares de familia numerosa regulada na Lei 40/2003, de 18 de novembro e normas posteriores que a modifican e desenvolven. A bonificación será: - do 75% para familias numerosas de categoría especial - do 50% para familias numerosas de categoría xeral Os interesados deberán presentar copia do título de familia numerosa nas oficinas municipais antes do 31 de decembro do ano anterior ó que se pretenda obter a bonificación. Establecerase unha bonificación de cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulado no artigo 74.2 quáterdo Real Decreto lexislativo 2/2004, de 5 de marzo, polo que se aproba o Texto Refundido da Lei reguladora de facendas locais. Esta medida será de aplicación unicamente a aqueles supostos de implantación dunha nova actividade económica ou empresarial, así omo a aqueles outros que consistan nunha ampliación das instalacións sempre e cando implique creación de emprego. En relación con esta bonificación potestativa estableceranse os seguintes tramos:  o 95% da cota pola creación de mais de 20 postos de traballo.  o 75% da cota pola creación de entre 11 e 20 postos de traballo.  o 50% da cota pola creación de ata 10 postos de traballo. Os beneficiarios deberán solicitar a bonificación presentando as altas na Seguridade Social e contratos de traballo dos novos empregados/as. Corresponde ao Pleno do Concello a declaración de especial interese ou utilidade municipal e o outorgamento das anteriores bonificacións. Concédese un mínimo exento a favor daqueles titulares nos que a súa cota tributaria non supere os 3 euros. É competencia do Concello da Laracha a xestión tributaria do imposto. Non obstante, esta xestión mantense delegada na Deputación Provincial da Coruña, a teor do artigo 7 da Lei 39/88, en relación ao 106.3 da Lei 7/85 de Bases de Réxime Local. De acordo do artigo 65.3 do Texto Refundido da Lei Reguladora das Facendas Locais, aprobada por Real Decreto Lexislativo 2/2004, estarán exentos do imposto sobre bens inmobles aqueles bens dos que sexan titulares os centros sanitarios de titularidade pública, sempre que estean directamente afectados ao cumprimento dos fines específicos dos referidos centros. O imposto sobre construcións, instalacións e obras esíxese neste concello de conformidade co disposto nos artigos 100 a 103 do Real decreto lexislativo 2/2004, aplicándose sobre estas disposicións os elementos determinantes da cota tributaria que se regulan nos artigos da presente ordenanza fiscal. Constitúe o feito impoñible do imposto a realización, dentro do termo municipal, de calquera construción, instalación ou obra pola que se esixa a obtención da correspondente licenza urbanística, obtéñase ou non esta licenza, sempre que a súa expedición corresponda a este concello.1. - Son suxeitos pasivos deste imposto, a título de contribuíntes, as persoas físicas e xurídicas nas entidades a que se refire o artigo 35.4 da Lei xeral tributaria, propietarias dos inmobles sobre os que se realicen as construcións, instalacións ou obras, sempre que sexan donos destas; nos demais casos, considerarase contribuínte a quen ostente a condición de dono da obra.2. - Teñen a condición de suxeitos pasivos substitutos de contribuínte, os que soliciten as correspondentes licenzas ou realicen as construcións, instalacións ou obras, se non foran os propios contribuíntes.1.- A base impoñible deste imposto está constituída polo custo real e efectivo da construción, instalación ou obra, entendéndose por tal o custo de execución material daquela. Non forman parte da base impoñible o imposto sobre o valor engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coas construcións, instalacións e obras, nin tampouco os honorarios de profesionais, o beneficio empresarial do contratista nin calquera outro concepto que non integre, de xeito estrito, o custo de execución material.2.- A cota do imposto será o resultado de aplicar á base impoñible o tipo de gravame do 2,5 por cen, a excepción das obras realizadas en edificacións destinadas a vivenda unifamiliar, en réxime de autopromoción, e levadas a cabo en solo de núcleo rural, para as que o tipo de gravame será do 2 por cen.3.- O imposto devéngase no momento de iniciar a construción, instalación ou obra aínda cando non se obtivese a correspondente licenza.1º. - Cando se conceda a licenza preceptiva ou cando non tendo solicitada, concedida ou denegada esta licenza, se inicie a construción, instalación ou obra, practicarase unha liquidación provisional a conta, determinándose a base impoñible: a) En función do presuposto presentado polos interesados, sempre que estivese visado polo colexio oficial correspondente, cando isto constitúa un requisito preceptivo. b) Cando non se presente presuposto visado ou o proposto sexa, a criterio dos servizos técnicos municipais, manifestamente inferior ao custo real e efectivo da construción, instalación ou obra, a base impoñible poderá ser determinada por aqueles, aplicando os módulos que recolle a Base de Datos da Construción de Galicia ou outros índices ou módulos xustificadamente elixidos para tal determinación.2º.- Á vista das construcións, instalacións ou obras efectivamente realizadas e de custo real e efectivo destas, o concello, mediante a oportuna comprobación administrativa poderá modificar a base impoñible ás que se refire o número anterior, practicando a correspondente liquidación definitiva e esixindo ou reintegrando ao suxeito pasivo, no seu caso, a cantidade que corresponda. En aplicación do artigo 103.2. a) do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, as construcións, instalacións e obras que sexan declaradas de especial interese ou utilidade municipal por concorrer circunstancias sociais, histórico-artísticas ou de fomento de emprego que xustifiquen tal declaración, poderán beneficiarse das seguintes bonificacións na cota tributaria: a) As promovidas polas administracións públicas para a implantación de servizos públicos ou servizos de interese comunitario, bonificación do 95%. b) As promovidas por entidades inscritas no Rexistro Municipal de Asociacións e destinadas a fins ou actividades non lucrativas que complementen ou suplan os servizos de competencia municipal, bonificación do 75%. c) As de reparación ou conservación de inmobles declarados de interese cultural ou incluídos nun catálogo municipal como de protección urbanística integral, bonificación do 75%. Cando os bens catalogados gocen de protección non íntegra aplicarase a bonificación do 50%. d) A construción, rehabilitación ou reparación de vivendas promovidas por persoas en situación de emerxencia social, bonificación do 95%. e) As destinadas ao primeiro establecemento ou á implantación de empresas no Polígono Industrial de A Laracha, bonificación do 95%. f) Inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulado no artigo 74.2 do Real Decreto lexislativo 2/2004, de 5 de marzo, polo que se aproba o Texto Refundido da Lei reguladora de facendas locais. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. En relación con esta bonificación estableceranse os seguintes tramos: - o 95% pola creación de mais de 20 postos de traballo. - o 75% pola creación de entre 11 e 20 postos de traballo. - o 50% pola creación de ata 10 postos de traballo. Os beneficiarios deberán solicitar a bonificación presentando as altas na Seguridade Social e contratos de traballo dos novos empregados/as dentro do prazo de 15 días dende o otorgamento da licenza de primeira ocupación. No momento da solicitude da Licenza adxuntarase un compromiso de creación do número de postos de nova creación que vaia a xenerar. Corresponde ao Pleno do Concello a declaración de especial interese ou utilidade municipal e o outorgamento das anteriores bonificacións, que se acordará previa solicitude do interesado, presentada con anterioridade é realización do feito impoñible. A inspección e recadación do imposto realizarase conforme ao previsto na Lei xeral tributaria e nas demais leis do Estado, reguladoras da materia, así como nas disposicións ditadas para o seu desenvolvemento. Artigo 8º. - Infraccións e sancións. En todo o relativo á cualificación das infraccións tributarias así como á determinación das sancións que por estas correspondan en cada caso, aplicarase en réxime regulado na Lei xeral tributaria e nas disposicións que a complementen e a desenvolvan. O Imposto sobre Actividades Económicas esíxese neste concello de conformidade co disposto nos artigos 78 a 91 do Real decreto lexislativo 2/2004, aplicándose sobre estas disposicións os elementos determinantes da cota tributaria que se regulan nos artigos da presente ordenanza fiscal.1. - O Imposto sobre Actividades Económicas é un tributo directo de carácter real, no que o feito impoñible está constituído polo mero exercicio neste termo municipal de actividades empresariais, profesionais ou artísticas, exérzanse ou non en local determinado e se atopen ou non especificadas nas tarifas do imposto.2. – Considéranse, para os efectos deste imposto, actividades empresariais, as gandeiras, cando teñan carácter independente, as mineiras, industriais, comerciais e de servizos. Non teñen, por conseguinte, tal consideración as actividades agrícolas, as gandeiras dependentes, as forestais e as pesqueiras, non constituíndo feito impoñible polo imposto ningunha delas. Para os efectos do previsto no parágrafo anterior, terá a consideración de gandería independente, o conxunto de cabezas de gando que se encontre comprendido nalgún dos casos seguintes: a) Que paste ou se alimente fundamentalmente en terras que non sexan explotadas agrícola ou forestalmente polo dono do gando. b) O estabulado fóra das fincas rústicas. c) O transhumante ou trasdeterminante. d) Aquel que se alimente fundamentalmente con pensos non producidos na finca en que se críe.3. – Considerarase que unha actividade se exerce con carácter empresarial, profesional ou artístico, cando supoña a ordenación por conta propia de medios de produción e de recursos humanos dun ou de ambos, coa finalidade de intervir na produción ou distribución de bens ou servizos.4. – O contido das actividades gravadas está definido nas tarifas do imposto, aprobadas polos reais decretos lexislativos 1.175/90 do 28 de setembro (BOE do 29 de setembro, 1 e 2 de outubro) e 1.259/91 do 2 de agosto (BOE do 6 de agosto). 5. – O exercicio das actividades gravadas aprobarase por calquera medio admisible en dereito e, en particular, polos contemplados no art.3 do Código de Comercio. Non constitúe feito impoñible neste imposto o exercicio das seguintes actividades: 1. – O alleamento de bens integrados no activo fixo das empresas que figuraran debidamente inventariados como tal inmobilizado con máis de dous anos de antelación á data de transmitirse, e a venda de bens de uso particular e privado do vendedor, sempre que os utilizara durante igual período de tempo.2. – A venda de produtos que se reciben en pago de traballos persoais ou servizos profesionais.3. – A exposición de artigos co fin exclusivo de decoración ou adorno do establecemento. Polo contrario, estará suxeita ao imposto da exposición de artigos para regalo aos clientes. Están exentos do imposto: a) O Estado, as comunidades autónomas e as entidades locais, así como os seus respectivos organismos autónomos de carácter administrativo. b) Os suxeitos pasivos aos que se lles sexa de aplicación a exención en virtude de tratados ou convenios internacionais. c) As entidades xestoras da Seguridade Social e de mutualidades e montepíos constituídos conforme ao previsto na Lei 33/1984 do 2 de agosto. d) Os organismos públicos de investigación e os establecementos de ensino en todos os seus graos costeados integramente con fondos do Estado, das comunidades autónomas, ou das entidades locais, ou por fundacións declaradas benéficas de utilidade pública, aínda que por excepción vendan no mesmo establecemento os produtos dos talleres dedicados a tal ensino, sempre que o importe desta venda, sen utilidade para ningún particular ou terceira persoa, se destine exclusivamente á adquisición de materias primas ou ao sostemento do establecemento. e) As asociacións e fundacións de diminuídos físicos, psíquicos e sensoriais, sen ánimo de lucro, polas actividades de carácter pedagóxico, científico, asistencial e de emprego que para o ensino, educación, rehabilitación e tutela de minusválidos realicen, aínda que vendan os produtos dos talleres dedicados a tales fins, sempre que o importe de desta venda, sen utilidade para ningún particular ou terceira persoa, se destine exclusivamente á adquisición de materias primas ou ao sostemento do establecemento. f) A Cruz Vermella Española. Os beneficios regulados nas letras d) y e) do apartado anterior terán carácter rogado e concederanse, cando proceda, por instancia de parte. Quen á data de comezo da aplicación do Imposto sobre Actividades Económicas goce de calquera beneficio fiscal na Licenza Fiscal de Actividades Profesionais e de Artistas, continuará gozando deles no imposto citado, en primeiro lugar, ata a data da súa extinción, e se non tivesen remate de goce ata o 31 de decembro de 1994, inclusive, sen prexuízo das obrigas formais que a eles incumben. Terán unha bonificación os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulado no artigo 88.2 letra e) do Real Decreto lexislativo 2/2004, de 5 de marzo, polo que se aproba o Texto Refundido da Lei reguladora de facendas locais. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. En relación con esta bonificación estableceranse os seguintes tramos: - o 95% pola creación de mais de 20 postos de traballo. - o 75% pola creación de entre 11 e 20 postos de traballo. - o 50% pola creación de ata 10 postos de traballo. Os beneficiarios deberán solicitar a bonificación presentando as altas na Seguridade Social e contratos de traballo dos novos empregados/as Corresponde ao Pleno do Concello a declaración de especial interese ou utilidade municipal e o outorgamento das anteriores bonificacións. Son suxeitos pasivos deste imposto as persoas físicas ou xurídicas e as entidades a que se refire o artigo 35.4 da Lei xeral tributaria sempre que realicen neste termo municipal calquera das actividades que orixinan o feito impoñible.1. - A cota tributaria será a resultante de aplicar as tarifas do imposto, de acordo cos preceptos contidos nos reais decretos lexislativos 2/2004, 1.175/1990 do 28 de setembro, 1.259/1991 do 2 de agosto, así como o coeficiente e os índices acordados por este Concello e regulados respectivamente, nos artigos 7º e 8º desta Ordenanza fiscal, e, no seu caso, o recargo provincial que estableza a Deputación da Coruña.2. - Se as sucesivas leis de presupostos xerais do Estado modificaran as tarifas de imposto e/ou actualizaran as cotas contidas nelas, estas variacións terán plena vixencia e producirán efecto desde a súa entrada en vigor.1. - O período impositivo coincide co ano natural, excepto cando se trate de declaracións de alta, en tal caso abarcará desde a data de comezo da actividade ata o final do ano natural.2. - O Imposto devéngase o primeiro día do período impositivo e as cotas serán irreducibles, salvo cando nos casos de declaración de alta, o día de comezo da actividade non coincida co ano natural, en tal suposto as cotas calcularanse proporcionalmente ao número de trimestres naturais que restan para finalizar o ano, incluído o de comezo do exercicio da actividade. Así mesmo, e no caso de baixa por cese no exercicio da actividade, as cotas serán rateables en trimestres naturais, excluído aquel no que se produza este cese. Con tal fin os suxeitos pasivos poderán solicitar a devolución da parte da cota correspondente aos trimestres naturais nos que non se exercera a actividade. Tratándose de espectáculos, cando as cotas estean establecidas por actuacións illadas, o devengo prodúcese pola realización de cada unha delas, debéndose presentar as correspondentes declaracións na forma que se estableza regulamentariamente.1. - É competencia do Concello a xestión tributaria deste imposto, que comprende as funcións de concesión e denegación de exencións, realización das liquidacións conducentes á determinación das débedas tributarias, emisión dos instrumentos de cobro, resolución dos recursos que se interpoñan contra estes actos, e actuacións para a información e asistencia ao contribuínte.2. - As solicitudes para o recoñecemento de beneficios fiscais deben presentarse na administración municipal, debendo ir acompañadas da súa documentación acreditativa. O acordo polo que se acceda á petición solicitada fixará o exercicio desde o cal o beneficio se entende concedido.3. - Contra os actos de xestión tributaria, competencia do concello, os interesados poden formular recurso de reposición, previo ao contencioso-administrativo, no prazo dun mes, que conta desde a notificación expresa ou a exposición pública dos padróns correspondentes.4. - A interposición de recursos non paraliza a acción administrativa de cobro, a menos que dentro do prazo previsto para interpoñer o recurso o interesado solicite a suspensión da execución do acto impugnado e acompañe garantía suficiente. Non obstante, en casos excepcionais, a Alcaldía pode acordar a suspensión do procedemento, sen presentación de garantía, cando o recorrinte xustifique a imposibilidade de presentala ou demostre evidente a existencia de erros materiais na liquidación que se impugna. O período de cobro para valores-recibo notificados colectivamente fixase entre o día 1 de setembro e o 20 de novembro. As liquidacións de ingreso directo han de ser satisfeitas nos períodos fixados polo Regulamento xeral de recadación. Nos termos que se dispoñan polo Salvador Joaquin Rance Garavito e Facenda, o concello recadará para si as funcións de inspección do Imposto sobre Actividades Económicas, que comprenderán a comprobación e investigación, a práctica das liquidacións tributarias que no seu caso procedan e a notificación da incursión, exclusión ou alteración dos datos obtidos nos censos, todo referido exclusivamente aos supostos de tributación por cota municipal. Se o concello denegara na Deputación Provincial da Coruña as facultades referidas nos artigos 9 e 10 desta Ordenanza ou exclusivamente as dunha deles, e esta delegación é aceptada, as normas contidas nestes artigos serán aplicables ás actuacións que debe efectuar a administración delegada. A Laracha, 23 de Febreiro de 2018 O Alcalde José Manuel López Varela